title: Qoramolchilikning xalq xo’jaligidagi axamiyati
text: |
  Qoramolchilikning xalq xo’jaligidagi axamiyati Pdf ko'rish
  |
  bet | 255/386 | Sana | 30.05.2024 | Hajmi | 8,59 Mb. | | #257248 |
  Bog'liq qorakol
  16.4.Qoramolchilikning xalq xo’jaligidagi axamiyati
  Qoramolchilikni rivojlantirish to’yimli ozuqalarga nisbatan anchagina arzon o’simlik ozuqa
  (ko’k o’t, dag’al, shirali va boshqalar) resurslaridan foydalanib sut va go’sht mahsulotlarini ishlab
  chiqarishga imkoniyat yaratadi.
  Bu tarmoqning samaradorligi, dastavval sigirlarning boshqa ona hayvonlarga nisbatan bir
  necha barobar ko’p sut berishi bilan ta’minlanadi. O’zbekistonda hozir rivojlantirilayotgan qora-ola,
  qizil chul, shvis, kabi asosan zotdor sigirlardan bir yilda 3500-5000 kg sut va ogirligi 30 kg bir bosh
  buzoq olish potensial imkoniyati mavjud. Laktasiya davrida har bir sigirdan sog’ib olingan yalpi
  sutning 5-6 foizi buzog’iga sarflansa, qolgan qismi 12-15 kishini ilmiy asoslangan me’yorda sut va
  qayta ishlangan sut mahsulot(yog’, pishloq, qaymoq, qatiq va boshqa)lari bilan ta’minlashga
  imkoniyat yaratadi. Olingan buzoqlarni intensiv ozuqlantirilsa uning tirik vazni bir yilda 180-200 kg
  ga yetadi va 5-6 kishini ilmiy asoslangan me’yorda mol go’shti va undan qayta ishlangan mahsulot
  (kolbasa va boshqa)lar bilan ta’minlashga imkoniyat yaratadi.
  Oxirgi yillarda O’zbekistonning sut balansi aktivida sigir suti 90% dan ortik, go’sht balansida
  esa -70% dan ortikrog’i mol go’shtidir. Bu mahsulotlarni barcha yoshdagi odamlar iste’mol qiladi,
  ularni jismoniy baquvvat qiladi va umrini uzaytiradi.
  Tajribalar shuni ko’rsatadiki, 1kg sut oqsiliga qoramol go’shti oqsiliga nisbatan 5-6 marta kam
  kam ozuqa birligi sarflanadi. Qoramol podasida sigirlar hissasining ko’payishi tarmoqning
  samaradorligini bevosita oshiradi.
  Qoramol terisidan sifatli charm tayyorlanadi, oyoq va boshqa kiyimlar ishlab chiqariladi.
  Qoramollar qoldig’i go’ngdan foydalanish tuproqning unumdorligini, binobarin, o’simliklar
  hosildorligini oshiradi.
  Demak, qoramolchilikni intensiv rivojlantirish mavjud mehnat, yer, suv va boshqa
  resurslardan samarali foydalanishga imkoniyatlar yaratadi va hokazo. Ulardan to’laroq va
  samaraliroq foydalanish asosiy vazifadir.
  |
  | |